CELEX: 32019D1263
Language: hr
Date: 2019-07-18 00:00:00
Title: Provedbena odluka Vijeća (EU) 2019/1263 od 18. srpnja 2019. o izdavanju prigodne kovanice sa zajedničkim dizajnom povodom obilježavanja 35. obljetnice programa Erasmus

26.7.2019   
               
               
                  HR
               
               
                  Službeni list Europske unije
               
               
                  L 199/5
               
            
         PROVEDBENA ODLUKA VIJEĆA (EU) 2019/1263
         od 18. srpnja 2019.
         o izdavanju prigodne kovanice sa zajedničkim dizajnom povodom obilježavanja 35. obljetnice programa Erasmus
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 133.,
         uzimajući u obzir članak 4. stavak 3. Uredbe (EU) br. 651/2012 Europskog parlamenta i Vijeća od 4. srpnja 2012. o izdavanju eurokovanica (1),
         budući da:
         
                     (1)
                  
                  
                     U skladu s člankom 9. Uredbe Vijeća (EU) br. 729/2014 (2) prigodne kovanice koje zajednički izdaju sve države članice čija je valuta euro trebaju se izdavati samo u čast događaja od najvećeg europskog značaja i njihov dizajn ne treba dovoditi u pitanje moguće ustavne zahtjeve tih država članica.
                  
               
                     (2)
                  
                  
                     Odbor za gospodarska i financijska pitanja, na temelju prijedloga Pododbora za eurokovanice, podržao je 2. srpnja 2019. načelo zajedničkog izdavanja prigodne kovanice za 2022., povodom obilježavanja 35. obljetnice programa Erasmus.
                  
               
                     (3)
                  
                  
                     U skladu s člankom 4. stavkom 3. Uredbe (EU) br. 651/2012 Vijeće treba donijeti odluku o tome hoće li se izdati prigodne kovanice sa zajedničkim dizajnom koje zajednički izdaju sve države članice čija je valuta euro,
                  
               DONIJELO JE OVU ODLUKU:
         
            Članak 1.
            Odobrava se kolektivno izdavanje prigodne kovanice sa zajedničkim dizajnom u 2022., koju izdaju sve države članicama čija je valuta euro, povodom obilježavanja 35. obljetnice programa Erasmus.
         
         
            Članak 2.
            Ova Odluka počinje proizvoditi učinke na dan donošenja.
         
         
            Sastavljeno u Bruxellesu 18. srpnja 2019.
            
               
                  Za Vijeće
               
               
                  Predsjednica
               
               T. TUPPURAINEN
            
         
         
            (1)  SL L 201, 27.7.2012., str. 135.
         
         
            (2)  Uredba Vijeća (EU) br. 729/2014 od 24. lipnja 2014. o apoenima i tehničkim specifikacijama eurokovanica namijenjenih za optjecaj (SL L 194, 2.7.2014., str. 1.).